**Projektas**

## ŠILUTĖS RAJONO SAVIVALDYBĖS

## TARYBA

**sprendimas**

## DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO

#### 2017 m. lapkričio d. Nr. T1-

#### Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 18 straipsnio 1 dalimi, Šilutės rajono savivaldybės taryba n u s p r e n d ž i a:

1. Nustatyti Šilutės rajono savivaldybės švietimo įstaigų didžiausią leistiną pareigybių skaičių ([pridedama](SVI02pareigybes_priedas.xlsx)).
2. Pripažinti netekusiu galios Savivaldybės tarybos 2017-09-28 sprendimo Nr. T1-789 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“ 1 punktą.

Savivaldybės meras

Sigitas Šeputis

2017-11-

Dalia Bernotienė

2017-11-14

Vita Stulgienė

2017-11-14

Parengė

Birutė Tekorienė

2017-11-13

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO „DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“ PROJEKTO**

2017-11-13

Šilutė

**1. Parengto projekto tikslai ir uždaviniai.**

Nustatyti didžiausią leistiną pareigybių skaičių švietimo įstaigose.

**2. Kaip šiuo metu yra sureguliuoti projekte aptarti klausimai.**

Didžiausias leistinas darbuotojų skaičius švietimo įstaigose buvo patvirtintas Savivaldybės tarybos [2017 m. rugsėjo 28 d. sprendimu Nr. T1-789](http://www.infolex.lt/silute/Default.aspx?Id=3&DocId=41286) „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“. Šilutės miesto ikimokyklinėse įstaigose mažėja po vieną pareigybę – bendrosios praktikos slaugytoją. Vaikų sveikatos priežiūrą ikimokyklinio ugdymo įstaigose reglamentuoja [Sveikatos priežiūros mokykloje tvarkos aprašas](https://www.e-tar.lt/portal/lt/legalAct/TAR.D75E8D9BAEB0/QmBfzmloDA), patvirtintas LR sveikatos apsaugos ministro ir LR švietimo ir mokslo ministro 2016 m. liepos 21 d. įsakymu Nr. V-966/V-672, o specialistų vykdančių sveikatos priežiūrą ikimokyklinio ugdymo įstaigose, kvalifikaciniai reikalavimai nustatyti [Visuomenės sveikatos priežiūros specialisto, vykdančio sveikatos priežiūrą ikimokyklinio ugdymo įstaigoje, kvalifikacinių reikalavimų apraše](https://www.e-tar.lt/portal/lt/legalAct/TAR.0773CD0EBED3/fQwCzZWWpI), patvirtintame LR sveikatos apsaugos ministro 2011 m. gegužės 19 d. įsakymu Nr. V-504. Tvarkos aprašo 9 p. numatoma, kad sveikatos priežiūros specialistai, neturintys visuomenės sveikatos specialisto kvalifikacijos nuo 2018 m. sausio 1 d. šias funkcijas galės vykdyti tik jeigu bus išklausę visuomenės sveikatos priežiūros kvalifikacijos tobulinimo kursus suderintus su SAM (160 val.).

Nuo 2018-01-02 visuomenės sveikatos ir maitinimo organizavimo priežiūrą ikimokyklinėse ugdymo įstaigose organizuos Šilutės rajono savivaldybės visuomenės sveikatos biuras – steigiami biure papildomai 2,65 etatai, išlaikomi iš Savarankiškų lėšų. Po 0,5 etato visuomenės sveikatos priežiūros specialisto bus skiriama kiekvienai miesto ikimokyklinei įstaigai. Steigiama dietisto pareigybė maitinimo organizavimo priežiūrai ir perspektyvinių valgiaraščių sudarymui. Veiklą koordinuos Šilutės rajono savivaldybės administracijos Vyr. specialistas – savivaldybės gydytojas arba kitas darbuotojas, vykdantis jo pareigas.

Bendrosios praktikos slaugytojo pareigybė išlieka lopšelyje-darželyje „Ąžuoliukas“ (0,5 etato) ir Rusnės specialiojoje mokykloje (1 etatas). Žemaičių Naumiesčio mokykloje-darželyje ir Švėkšnos lopšelyje-darželyje vietoj bendrosios praktikos slaugytojo pareigybės steigiama maitinimo organizatoriaus pareigybė.

Aiškinamojo rašto [1](SVI02aiskin_1priedas.xls) ir [2](SVI02aiskin_2priedas.xls) prieduose pateiktos pareigybės ir etatų skaičiai kiekvienoje švietimo įstaigoje.

**3. Kokių pozityvių rezultatų laukiama.**

Nustačius švietimo įstaigų didžiausią leistiną pareigybių skaičių, vadovas tvirtina įstaigos struktūrą ir pareigybių sąrašą.

**4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Šiuo metu dirbantys 6 ikimokyklinių įstaigų bendrosios praktikos slaugytojai nėra išklausę reikiamo 160 val. visuomenės sveikatos priežiūros kvalifikacijos tobulinimo kursų, todėl negali dirbti visuomenės sveikatos priežiūros specialistais.

**5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Nėra.

**6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.**

Nereikia.

**7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Gruodžio mėnesį bus įteikti įspėjimai apie darbo sutarties nutraukimą, pasibaigus įspėjimo laikotarpiui, išmokamos išeitinės išmokos. Dvi bendrosios praktikos slaugytojos yra pensinio amžiaus, viena turi pedagogo specialybę ir bus pasiūlytas darbas.

**8. Projekto autorius ar autorių grupė.**

Švietimo skyriaus vedėja Birutė Tekorienė, Centralizuotos buhalterijos vyriausioji specialistė Danutė Kuznecova.

**9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Didžiausias leistinas pareigybių skaičius.

**10. Kiti, autorių nuomone, reikalingi pagrindimai ir paaiškinimai.**

Nėra

Skyriaus vedėja Birutė Tekorienė